recursal/SuperWikiNEXT-32B huggingface dataset:
Desde 1 de xuño de 1975, coa adopción da nova Constitución, Grecia é unha democracia republicana parlamentaria.

A monarquía foi rexeitada o 8 de decembro de 1974.

O voto é obrigatorio e universal para maiores de dezaoito anos.

O poder executivo está dirixido polo Xefe de Estado, que é elixido polo parlamento. Alén diso, existe aínda o xefe do goberno, nomeado polo presidente, e o Gabinete do Goberno, cuxos membros son tamén nomeados polo presidente, tendo en conta as recomendacións do primeiro ministro.

O poder lexislativo é unicameral (só posúe unha cámara de deputados) e o xudicial conta cunha Corte e un Tribunal Supremo. O sistema legal baséase no código romano, con cortes divididas en asuntos civís, administrativos e criminais.

O Parlamento Grego despois das eleccións lexislativas de maio de 2012
---------------------------------------------------------------------

### Antecedentes

Escanos e as súa distribución no novo parlamento
     Nova Democracia: 108 escanos
     Coalición da Esquerda Radical: 52 escanos
     Movemento Socialista Panhelénico: 41 escanos
     Independentes Gregos: 33 escanos
     Partido Comunista: 26 escanos
     Aurora Dourada: 21 escanos
     Esquerda Democrática: 19 escanos
As eleccións lexislativas gregas de 2012 foron unhas eleccións xerais realizadas o 6 de maio de 2012 para elixir os 300 membros do parlamento. Segundo a constitución, deberían realizarse en 2013, catro anos despois das eleccións anteriores; o adianto das eleccións foi acordado seguindo a avinza de novembro de 2011 para a formación da coalición gobernante formada para ratificar e continuar as decisións tomadas en conxunto cos outros países da Eurozona e o Fondo Monetario Internacional un mes antes.

Aínda que nas eleccións de 2009 obtiveran representación no parlamento cinco partidos desde as eleccións o voto no parlamento grego fragmentouse en maior medida habendo ao finalizar a lexislatura sete partidos con grupo parlamentario (con máis de 10 parlamentarios elixidos aínda que baixo outras siglas), dúas forzas que non chegan a lograr formar grupo parlamentario e 18 deputados independentes.

### Resultados

Nas eleccións de 2012 Nova Democracia obtivo unha escasa vitoria con 108 (incluíndo o bonus de 50 deputados ao partido que obtivo a maioría máis ampla), Coalición da Esquerda Radical é a segunda forza política con máis deputados na cámara lexislativa con 52, Movemento Socialista Panhelénico saca uns resultados discretos despois de liderar o goberno na lexislatura anterior con 41 escanos, Independentes Gregos obtiveron 33 escanos, o Partido Comunista obtivo 26 escanos, Aurora Dourada (formación de extrema dereita e carácter patriótico) obtivo 21 escanos e Esquerda Democrática acadou 19 escanos.

|  |  |
| --- | --- |
| Control de autoridades | 
* Wd: Q1056647
* LCCN: sh85057113

 |
**Polaroid** é unha compañía estadounidense dedicada á fabricación e distribución de cámaras e película fotográfica instantánea.

Historia
--------

En 1928, Edwin H. Land desenvolveu o primeiro filtro polarizador sintético. Após varios anos de desenvolvemento, en 1932 funda os laboratorios Land-Wheelwright, que en 1935 adoptarán a denominación actual, pola que son mundialmente coñecidos, Polaroid.

Polaroid SX-70.
A comercialización do produto comezou en 1937, atinxindo un grande éxito debido á multitude de aplicacións, inclusive militares. A Polaroid converteuse nun importante subministrador do exército estadounidense durante a segunda guerra mundial.

En 1947, a Polaroid presentou na Sociedade Óptica Estadounidense a primeira fotografía instantánea, tirada cunha cámara que revelaba e positivaba a imaxe en 60 segundos. Ese invento tornouse o principal produto da empresa até a aparición da fotografía dixital, na década de 1990.

En 1986, a Polaroid enfrontouse xudicialmente a Kodak por unha cuestión de patentes, o que trouxo consigo o abandono de Kodak nese segmento do mercado. Ademais, Polaroid foi unha das primeiras casas en producir cámaras dixitais: en 1996 saíu ao mercado a PDC-2000 que, porén, perdeu a loita por gañar un importante nicho de mercado nese segmento. Isto, combinado con outros problemas de dirección da compañía, levou á súa quebra en 2001. A compañía modificou o seu nome polo de Primary PDC, que foi vendida a unha entidade subsidiaria do Bank One. Os propietarios da compañía fundaron unha nova empresa, nomeada Polaroid Corporation, que continuou a fabricación de produtos fotográficos baixo o control de Thomas J. Petters e da Petters Group Corporation. Na actualidade, a empresa atópase en proceso de reposicionamento no mercado da fotografía dixital.

|  |  |
| --- | --- |
|  | Wikimedia Commons ten máis contidos multimedia na categoría:  ***Polaroid Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q494389
* WorldCat
* VIAF: 137825075
* EBID: ID
* GRID: grid.471274.3
* ISNI: 0000 0001 2166 7945
* LCCN: n80165401
* MAG: 131010432
* SUDOC: 050679899

 |
*Para outros membros desta familia de medallistas ingleses, véxase a páxina de homónimos **Wyon***
*Para o fillo de Thomas Wyon, chamado igual, véxase a páxina **Thomas Wyon, o Novo***

**Thomas Wyon, o Vello**, nado en Birmingham en 1767 e finado en Londres 18 de outubro de 1830, foi medallista e gravador inglés que ocupou o cargo de gravador xefe de selos do rei.

Wyon foi o pai de Thomas Wyon, o Novo, gravador xefe da *Royal Mint*, así como do tamén medallista Benjamin Wyon e do escultor Edward William Wyon.

Traxectoria
-----------

Thomas Wyon era o maior dos catro fillos do gravador George Wyon, orixinario de Colonia, Alemaña, que se desprazara a Inglaterra no séquito de Xurxo I (1714-1727) e traballara na ceca de Soho da man de Matthew Boulton.

Cara a 1796, Thomas comezou a traballar en Birmingham como gravador de cuños co seu irmán Peter Wyon, o pai de William Wyon, tamén gravador xefe da *Royal Mint*. En 1797 ambos residían en Lionel Street, en Londres. Os irmáns gravaron numerosos cuños para fichas e moedas privadas (*tokens*), moitas das cales reproducen edificios de Coventry. Algúns dos seus traballos non están asinados e noutros casos márcanse coa inicial W ou co apelido completo WYON.

A partir de 1800, Peter continuou en Birmingham e Thomas Wyon trasladouse en Londres e o 30 de setembro de 1816 foi nomeado gravador xefe dos selos reais

Wyon faleceu o 18 de outubro de 1830 en Nassau Street, Londres.

Notas
-----

1. 1 2 3 4 5  Wroth, W. W. (1900).
2. ↑  Forrer, L. (1916). Páxina 636.
3. 1 2  Forrer, L. (1916). Páxina 635.
4. ↑  Forrer, L. (1916). Páxinas 635-636.

Véxase tamén
------------

### Bibliografía

* Forrer, L. (1916). "Wyon, Thomas (I) the Elder". En *Biographical Dictionary of Medallists*. Vol VI. Spink & Son, Londres. Páxinas 635-641.
* Wroth, W. W. (1900). "Wyon, Thomas, the Elder". En *Dictionary of National Biography.* Vol. 63. Smith, Elder & Co. Londres.

* Portal:Reino Unido

|  |  |
| --- | --- |
| Control de autoridades | 
* Wd: Q16859239
* WorldCat
* VIAF: 96550803
* GND: 1185324771
* ODNB: 30172
* ULAN: 500117322

 |
**Tommy Hayes**, nado o 31 de maio de 1980 en Limerick, é un xogador de rugby irlandés que xoga na posición de oito.

Traxectoria
-----------

En 2011 xogaba nos Exeter Chiefs (equipo do cal é o seu capitán) da AVIVA Premiership, competición á que chegaron logo de vencer nun play-off a dobre partido pola promoción ao Bristol en maio do 2010, conseguindo por primeira vez participar na máxima categoría do rugby inglés. Chegou ao rugby inglés dende Irlanda da man do Plymouth Albion mais posteriormente foi traspasado ao equipo de Exeter.

Seguindo os pasos do seu irmán máis vello, o piar John (xogador do Munster e do XV do trevo), Tommy xogou no Bruff R.F.C. da localidade de Bruff (Condado de Limerick) cando era novo, gañando o título Sub-18 da All-Ireland League en 1997, cando Bruff derrotou aos Corinthians cun enseio no tempo engadido.

Notas
-----

1. ↑  "Hayes thanks supporters after cheering Exe to win" (en inglés). Arquivado dende o orixinal o 12 de setembro de 2012. Consultado o 12 de abril de 2019.
2. ↑

Véxase tamén
------------

### Ligazóns externas

* "Hayes, Tom". *Exeter Chiefs* (en inglés). Arquivado dende o orixinal o 29 de novembro de 2010. Consultado o 28 de agosto de 2018.

|  |  |
| --- | --- |
| Control de autoridades | 
* Wd: Q7819504
* EPCR: TH560826
* ItsRugby: 19579
* SCRUM: 116256

 |
**Thomas William Henric Clarke**, nado en Campbell Town (Tasmania) en 1860 e finado en Hobart en 1945, foi un filántropo, criador de ovellas meiriñas e cazador de caza maior australiano.

Traxectoria
-----------

Aos 22 anos comezou a cazar. Segundo as súas palabras, chegou a reunir a segunda colección privada de trofeos de caza maior máis grande do mundo. A súa colección incluía espécimes da maioría das especies africanas e das Montañas Rochosas dos Estados Unidos, excepto elefantes e xirafas. 

Afirmou ser o primeiro home branco que entrou en Somalilandia. Pasou á historia da zooloxía porque, na súa colección, inclúese unha especie de gacela cazada no norte de Somalia, que capturou en 1890 e á que describiu por primeira vez. Este animal é a especie-tipo, e única, do xénero *Ammodorcas*, descrito polo zoólogo británico Oldfield Thomas en 1891, en *Ann. Mag. Nat. Hist*. ser. 6, 7: 304.  quen bautizou a especie, na súa honra, como *Ammodorcas clarkei*.

Notas
-----

1. ↑  Thomas, O. (1 de xuño de 1891). "On some antelopes collected in Somali-land by Mr. T. W. H. Clarke". *Proceedings of the Zoological Society of London*: 206–212.
2. ↑  *Ammodorcas clarkei*. In: Wilson, D. E. & Reeder, D. M. eds. (2005). *Mammal Species of the World: A Taxonomic and Geographic Reference* (3rd ed.). Baltimore, Maryland, USA: Johns Hopkins University Press. ISBN 978-0-8018-8221-0.

Véxase tamén
------------

### Bibliografía

* Clarke, Thomas William (1860–1945). Obituary.

### Outros artigos

* *Ammodorcas clarkei*
**The Birthday Party** (orixinalmente coñecida coma **The Boys Next Door**) foi unha banda australiana de post-punk, activa de 1976 ata 1983.

A pesar de ser promocionados por John Peel, The Birthday Party tivo pouco éxito comercial durante a súa carreira. Aída que de xeito indirecto, a súa influencia foi moi grande, e foron citados coma unha das "bandas máis escuras e difíciles do post-punk surxidas nos 80". Aínda que na súa primeira etapa foi ás veces cualificada como banda de rock gótico a banda rexeitaba o termo, e o seu son era moi distinto á maioría da música gótica e máis próxima ao No Wave. Porén, The Birthday Party tivo moita influencia no deathrock, un xénero relacionado co rock gótico.

A pesar do seu limitado éxito comercial, o núcleo creativo da banda tivo unhas recoñecidas carreiras musicais: o vocalista e compositor Nick Cave, o multi-instrumista e compositor Mick Harvey e o vocalista, compositor e guitarrista.

Discografía
-----------

### Álbums

The Boys Next Door
* *Door, Door* (LP, 1979)

The Boys Next Door/The Birthday Party
* *"The Birthday Party* (LP 1980).

The Birthday Party
* *Prayers on Fire* (LP, 1981)
* *Junkyard* (LP, 1982)
* *A Collection ...* (CD)
* *It's Still Living* (LP, 1985)
* *Best and Rarest* (LP, 1985)
* *Hee Haw* (CD, 1988)
* *Mutiny/The Bad Seed* (CD, 1989)
* *Hits* (CD, 1992)
* *Live 1981–82* (CD, 1999)
* *The John Peel Sessions* - 2001

|  |  |
| --- | --- |
| Control de autoridades | 
* Wd: Q1147045
* WorldCat
* VIAF: 136254440
* AllMusic: mn0000044906
* BNF: 14024185k
* Discogs: 40247
* EBID: ID
* ISNI: 0000 0001 0664 0971
* MusicBrainz: ID
* NKC: xx0024198
* RocksBackpages: birthday-party-The
* Songkick: 81633

 |
**Tomás Collado Herrero**, nado en Nieva (Segovia) o 21 de decembro de 1925, é un exfutbolista español. Xogaba de defensa.

Traxectoria
-----------

Aínda que naceu na localidade segoviana de Nieva, viviu dende os dous meses en Xixón, onde comezou a xogar ao fútbol en equipos infantís. Pasou polo Olimpia e o Jalisco, antes de realizar o servizo militar en León, onde xogou na Cultural Leonesa e no Deportivo Maestranza Aérea, que militaba na Terceira División e co que debutou nun partido na Coruña fronte ao Xuvenil.

Trala desaparición do club leonés fichou pola UD Salamanca, coa que que xogou durante catro tempadas na Segunda División. Nas dúas últimas tivo como adestrador ao galego Santiago Losada, que o recomendou a Carlos Iturraspe, técnico do Deportivo da Coruña. Deste xeito converteuse en futbolista do Deportivo en setembro de 1953. Debutou na Primeira División na segunda xornada da tempada 1953/54 contra o Sporting de Gijón en Riazor, e foi titular durante case toda a campaña, con Zubieta e Rodolfo como compañeiros máis habituais na defensa.

Militou seis campañas no Deportivo da Coruña, catro delas na máxima categoría, e sumou 144 partidos oficiais e 4 goles. En maio de 1959 tributóuselle unha homenaxe no estadio de Riazor, cun partido amigable entre o Deportivo e o Zaragoza, no que o club coruñés xogou reforzado con futbolistas como Romero, Suco, Amarilla ou Jaburú. En outubro dese ano fichou polo Racing de Ferrol, da Segunda División, co que xogou só tres partidos de liga.

Notas
-----

1. 1 2  "Opina Tomás, defensa herculino". *La Noche* (en castelán) (11438). 15 de novembro de 1957. p. 6. Consultado o 21 de decembro de 2021.
2. 1 2  "Charla con Tomás Collado en vísperas de su homenaje". *La Noche* (en castelán) (11763). 26 de maio de 1959. p. 5. Consultado o 21 de decembro de 2021.
3. ↑  "Collado firma por el Deportivo". *La Noche* (en castelán) (10151). 8 de setembro de 1953. p. 2. Consultado o 21 de decembro de 2021.
4. ↑  "El Zaragoza y Deportivo empataron a dos tantos". *La Noche* (en castelán) (11766). 29 de maio de 1959. p. 5. Consultado o 22 de decembro de 2021.
5. ↑  "El C. Ferrol a Orense". *El Pueblo Gallego* (en castelán) (11787). 25 de outubro de 1959. p. 15. Consultado o 22 de decembro de 2021.

Véxase tamén
------------

### Ligazóns externas

* Datos do xogador en BDFutbol *(en castelán)*.

|  |  |
| --- | --- |
| Control de autoridades | 
* Wd: Q16879974
* Transfermarkt: 462392

 |
Pálpebras dun ollo humano.
A **pálpebra** ou **capela do ollo** é unha dobra músculo-mucosa da pel que cobre a parte dianteira do ollo. Nos humanos está composta pola membrana conxuntiva palpebral, en contacto co globo ocular; o tarso, unha capa de espesor notábel, pero flexíbel, que contribúe a darlle forma e ao seu sostemento (é unha *especie de esqueleto* do ollo); o músculo orbicular das pálpebras, que lle dá mobilidade, e a pel exterior. Os músculos situados na parte superior dos ollos retraen as pálpebras "abrindo" os ollos. Este proceso tanto pode ser voluntario como involuntario.

As pálpebras do ser humano posúen unha fileira de cellas que serven para protexer o ollo do po e doutros contaminantes do medio externo.

A función das pálpebras é a protección do ollo e a súa humectación a base de estender as secrecións lacrimais e outras secrecións, xa que a córnea ha de estar húmida de forma continuada. No momento de durmir evita que os ollos se sequen.

No reino animal existen diversos tipos de pálpebras.

Notas
-----

1. ↑  Definicións no *Dicionario da Real Academia Galega* e no Portal das Palabras para *pálpebra*.
2. ↑  Definicións no *Dicionario da Real Academia Galega* e no Portal das Palabras para *capela\_do\_ollo*.

Véxase tamén
------------

### Outros artigos

* Membrana nictitante

|  |  |
| --- | --- |
| Control de autoridades | 
* Wd: Q48228
* BNCF: 41046
* BNE: XX548397
* BNF: 119355738
* BRE: 1904045
* EBID: ID
* GEC: 0129894
* GND: 4167606-3
* JSTOR: eyelids
* LCCN: sh85046706
* MAG: 2781302119
* Treccani: palpebra

 |

|  |  |
| --- | --- |
| Identificadores | 
* FMA: 54437
* MeSH: D005143
* MeSH: A01.456.505.420.504
* NCIt: C12713
* TA: A15.2.07.024
* Uberon: 0001711
* UMLS: C0015426

 |

---

|  |  |
| --- | --- |
| Este artigo tan só é un bosquexo |  *Este artigo sobre zooloxía é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
***Tralas luces*** é unha longametraxe galega producida en 2011 con dirección de Sandra Sánchez. É un documental e estreouse en Galicia o 30 de setembro de 2011.

Sinopse
-------

***Tralas luces*** é a historia dunha viaxe. A viaxe de Lourdes, unha feirante que percorre na súa caravana as estradas do norte de España xunto coa súa familia e coa súa pista de coches de choque ás costas.

Hai anos, a pista era o seu gran soño. Fundou unha familia e meteuse en gastos, pero os soños teñen vida propia. Lourdes afoga nas súas esperanzas e ninguén parece decatarse.

A través de estradas, pobos e aldeas, descubriremos un mundo en perigo de extinción, unha vida itinerante e, sobre todo, unha gran historia de amor e de perda.

A película, en palabras da autora
---------------------------------

A película naceu co obxectivo de facer un retrato colectivo dunha forma de vida nómade, o dos feirantes ambulantes. Porén, a idea inicial foise transformando, centrándose a rodaxe na vida dunha familia, especialmente da matriarca.

A rodaxe durou 9 meses, nos que se conseguiron 200 horas de gravación.

Premios
-------

Nos Premios Mestre Mateo 2011, o filme acadou os seguintes premios:

* Mellor longametraxe documental
* Mellor dirección (Sandra Sánchez)
* Mellor montaxe (Sandra Sánchez e Nahum C. Fiuza)

Notas
-----

1. ↑  Catálogo ICAA (ed.). "Ficha da ICAA de Tralas luces". Consultado o 2 de novembro de 2019.

Véxase tamén
------------

### Outros artigos

* Lista de filmes en galego con maior recadación

### Ligazóns externas

* Web oficial de *Tralas luces*
* Imaxes
* Tráiler
* "Los choques de la vida", crítica en *El País*, 30 de setembro de 2011.
* Festival de San Sebastián

|  |  |
| --- | --- |
| Control de autoridades | 
* Wd: Q12401272
* FilmAffinity: 178752
* IMDb: tt2028588
* LUMIERE: 39991
* TMDb: 367864

 |
**Rafael Salgado Torres**, nado na Coruña o 23 de outubro de 1914 e finado na mesma cidade o 20 de setembro de 1987, foi un político galego.

Traxectoria
-----------

Profesor mercantil. Foi un dos primeiros militantes de Falange da Coruña. Foi detido en abril de 1936. Logo do golpe de Estado do 18 de xullo de 1936 foi xefe local de Milicias da Coruña. Incorporouse ao exército franquista como alférez provisional. Mutilado de guerra. Foi Delegado Provincial de Información e Investigación de FET y de las JONS da Coruña (1943) e concelleiro da Coruña. Foi nomeado delegado gobernativo do concello de Bergondo en marzo de 1948, permanecendo como alcalde até o 4 de xaneiro de 1956. Foi Conselleiro Nacional do Movimiento e procurador en Cortes (1958-1971). Foi presidente do Instituto Nacional de Previsión da Coruña. Tamén foi presidente do Deportivo da Coruña (1952-53) e do Aéreo club.

|  |  |  |
| --- | --- | --- |
| Predecesor:**Juan Zapata Monteiro** |  **Alcalde de Bergondo** 1948 - 1956 | Sucesor:**Manuel Fafián Babío** |

Vida persoal
------------

Casou con María do Carmen Abelenda Regueiro, neta do rexistrador de Carballo Luciano Regueiro Pumpido.

Notas
-----

1. ↑  Necrolóxica en *La Voz de Galicia*, 21-9-1987, p. 43.

Véxase tamén
------------

### Ligazóns externas

* Ficha no Congreso dos DeputadosArquivado 15 de setembro de 2019 en Wayback Machine.
* Alcaldes do Concello de Bergondo (A Coruña) 1836-2013 Arquivado 23 de agosto de 2016 en Wayback Machine.

|  |  |
| --- | --- |
| Control de autoridades | 
* Wd: Q48550638
* Arquivo Histórico de Deputados (1810-1977): 103560

 |
Para outras páxinas con títulos homónimos véxase: Páramo.
Páramo no Parque Natural de las Hoces del río Duratón (España).
En xeomorfoloxía denomínase **páramo** a unha grande extensión de terreo ermo e plano situado a certa altitude, moitas veces superior a 1000 msnm. Ás rexións onde abundan os páramos denomínanse **parameiras**.

Distribución xeográfica
-----------------------

Páramos nos montes Peninos (Inglaterra).
Os hábitats de parameiras abundan na África tropical, Europa setentrional e occidental, norte de Australia, Norteamérica, Asia Central e no subcontinente indio.

Características
---------------

O páramo constitúe a superficie estrutural dun relevo tabular, e caracterízase por asentarse sobre solos calcarios, cunha escasa vexetación baseada xeralmente en breixos e matogueiras, con prevalencia de cultivos de secaño, unha forte amplitude térmica, ventos constantes e unha hidrografía escasa, aínda que en moitas ocasións aparecen grandes cortes do terreo polos ríos, dando lugar a canós.

Debido á súa altitude adoitan seren frecuentes as néboas en épocas chuviosas. Adoitan apareceren en zonas de media montaña e en zonas de transición entre as serras e as campiñas.

Notas
-----

1. ↑  páramo no *Dicionario da RAG*.

Véxase tamén
------------

### Bibliografía

* Jiménez Suárez, Sergio (1997): *Diccionario visual de términos geográficos* San Sebastián de los Reyes: Hiares editorial. ISBN 84-3331-086-6.
* Martín López, José e Vázquez Maure, Francisco (1987): *Vocabulario de términos geográficos*. Madrid: Instituto Geográfico Nacional. ISBN 84-5054-929-4.

### Outros artigos

* Mesa
* Puna

### Ligazóns externas

* Santiago Pastrana. «Relieve tabular de páramos y campiñas» en *Geografía esencial*.

|  |  |
| --- | --- |
| Control de autoridades | 
* Wd: Q1092661
* AAT: 300386886
* BNCF: 31086
* BRE: 1908705
* EBID: ID
* MAG: 151788092

 |
**Thulsa Doom** é unha personaxe de ficción creada polo escritor Robert E. Howard para unha serie de relatos destinados á revista de relatos *pulp* *Weird Tales*. Tamén é coñecido polo público por ser o arquiinimigo de Conan no filme de 1982 Conan o bárbaro, inspirada tamén nos relatos de Howard e interpretado polo actor James Earl Jones. Cómpre sinalar que orixinalmente esta personaxe nunca apareceu nos relatos de Conan, senón que Thulsa Doom era inimigo do Rei Kull de Atlantis, outra personaxe creada por Howard.

Nas historias pulp
------------------

Thulsa Doom aparece por vez primeira (como Thulses Doom) ó final da historia culta "Delcardes' Cat" de Robert E. Howard, que está protagonizada por Kull. Howard editou posteriormente o texto para engadir prefiguración e referencias a Thulsa Doom (como o escribiría despois) e cambiou o título a *The Cat and the Skull* para reflectilo. O editor Patrice Louinet especulou que isto débese a que orixinalmente, Howard pretendía que Kuthulos (a quen Doom personifica na historia) fose realmente o malvado. Porén, preto do remate da historia aparece a identidade de Thulsa Doom. Esta versión foi enviada a *Weird Tales* en 1928 pero non foi aceptada. A historia non foi publicada até 1967 no libro *King Kull* de Lancer Books.

Thulsa Doom é descrito por Howard en "The Cat and the Skull" cunha cara "como un cranio branco espido", en cuxos ollos relucía un lume liviano." É aparentemente invulnerable, xactándose despois de ser atravesado por un dos compañeiros de Kull que sente "só unha lixeira frialdade"

Notas
-----

1. ↑  "20 cosas que (probablemente) no sabías de ‘Conan el bárbaro’". *Cinemanía*. 19 de febreiro de 2015.
2. ↑  Howard, Robert E. 2006 "Kull - Exile of Atlantis" pp 298
3. ↑  Burke, Rusty. REHupa, ed. "Robert E. Howard Fiction and Verse Timeline". Consultado o 11 de novembro de 2008.
4. ↑  HowardWorks (ed.). "Delcardes' Cat". Consultado o 11 de novembro de 2008.
5. ↑  See Howard, Robert E. 2006 "Kull - Exile of Atlantis" pp 114-115

Véxase tamén
------------

### Outros artigos

* Conan o bárbaro

|  |  |
| --- | --- |
| Control de autoridades | 
* Wd: Q108416461
* IMDb: ch0008155

 |
A *Porta do Paraíso*
A ***Porta do Paraíso*** é a porta leste do Baptisterio de Florencia, atópase situada fronte á catedral de Santa María do Fiore. Foi realizada polo ourive e escultor Lorenzo Ghiberti en 1452 e é a súa obra cume e unha das obras máis destacadas do Renacemento. Completamente dourada, foille posto o sobrenome de 'o Paraíso' por Miguel Anxo. Despois do aluvión de Florencia os paneis orixinais foron restaurados e conservados no Museo dell'Opera del Duomo que se atopa nas inmediacións.

Historia
--------

En 1424, Lorenzo Ghiberti concluíra a porta que se atopa sobre o lado norte, esta porta nacera a consecuencia dun soado concurso do que participara até Filippo Brunelleschi. Despois dunha estancia en Venecia encárgaselle inmediatamente a realización da última porta do baptisterio (a primeira, hoxe ó sur, foi realizada por Andrea Pisano entre o 1330 e o 1336). A xestión da obra foi moi longa, durou 27 anos.

Galería de imágenes
-------------------

* A Porta, ó completo, coas esculturas de Sansovino e Innocenzo Spinazzi.
* Autorretrato de Lorenzo Ghiberti, no lateral do panel.
* 1. Adán e Eva.
* 2. Caín e Abel.
* 3. Noé (copia local).
* 4. Abraham.
* 5. Isaac, Esaú e Xacobe (copia local).
* 6. Xosé.
* 7. Moisés.
* 8. Xosué.
* 9. David e Goliat.
* 10. Salomón e a Raíña de Saba.

  


|  |  |
| --- | --- |
| Control de autoridades | 
* Wd: Q2480856
* WorldCat
* VIAF: 254787468
* EBID: ID

 |
O Trambesòs
O **Trambesòs** é a denominación que recibe a rede de tranvía xestionada por Trammet que une Sant Adrià de Besòs coa cidade de Barcelona. Foi inaugurado o 8 de maio de 2004.

A ruta comeza ao lado do Parc de la Ciutadella de Barcelona e vai en sentido Besòs chegando ata a estación de tren de Sant Adrià de Besòs, aínda que nun primeiro momento só funcionaba entre *Glòries* e *Estació de Sant Adrià*.

Percorrido
----------

As liñas do Trambesòs teñen algúns tramos en común. A ruta T4 inicia o seu percorrido en *Ciutadella|Vila Olímpica* e acaba na *Estació de Sant Adrià*. A T5 empeza en *Glòries* onde enlaza coa T4 e finaliza o seu percorrido en *Gorg*. A T6 comparte parte do seu percorrido tanto coa T4 como coa T5 xa que enlaza *Gorg* (T5) con *Estació de Sant Adrià* (T4) mediante unha bifurcación para pasar por *la Mina*.

|
|  |
**Correspondencias con outros transportes**| Estación | Correspondencia | Liñas | Tipo de enlace |
| --- | --- | --- | --- |
| Vila Olímpica |   |  | directo |
| Marina |   |  | directo |
| Glòries |   |  | directo |
| Selva de Mar |   |  | directo |
| El Maresme |   |  | próximo |
| Estació de Sant Adrià |   |   | directo |
| Besòs |   |  | directo |
| Sant Roc |   |   | directo |
| Gorg |    |   | directo |

Mapa do Trambesòs.

Véxase tamén
------------

|  |  |
| --- | --- |
|  | A Galipedia ten un portal sobre: ***Barcelona*** |

### Outros artigos

* Trambaix

### Ligazóns externas

* Sitio oficial de Trammet *(en catalán)*
A **Porta de Auga de Snits *('*Watterpoarte** en frisón e **Waterpoort** en neerlandés) é unha porta sobre a auga que data de 1613 e que forma parte da antiga muralla da cidade frisoa de Snits, que a conectaba co porto situado ao suroeste da cidade, que servía ao comercio da ruta entre as cidades de Ljouwert e Starum, que conectaba coas rutas de Holanda. Aínda que a comezos do século XVIII se botou abaixo o muro, esta porta de auga deixouse intacta , mentres que o resto das portas, tanto de auga como de terra, se destruíron totalmente.

A porta orixinal levantouse xunto co resto do muro da cidade contra 1492, coñecíase co nome de *Hoogendster pijp*, e en 1613 construíuse a actual porta ornamental ao perder a súa función militar, que pasou a ser o símbolo da cidade. O seu estilo pódese describir como manierista, non se sabe con certeza quen o deseñou, aínda que se suxeriron nomes como o de Thomas Berentsz ou Jacob Lous. Sobre a porta álzase unha loggia e sobre ela estaban os cuartos dos vixilantes. En cada lado hai unha torre octogonal. Está declarado Monumento Nacional.. A partir de 1825 perdeu a súa función ao deixar de se pechar polas noites.

Notas
-----

1. ↑  Stenvert, R. et al. (2000). *Monumenten in Nederland: Fryslân*, p. 277, 281
2. ↑  "kich.nl (Kennisinfrastructuur Cultuurhistorie)". Arquivado dende o orixinal o 19 de marzo de 2012. Consultado o 2010-08-27.

|  |  |
| --- | --- |
| Control de autoridades | 
* Wd: Q1439345
* Rijksmonument: 34075

 |
**Tomás Comesaña Alonso**, nado en Vigo o 25 de xullo de 1984, é un xogador de fútbol galego.

Traxectoria
-----------

Xogou na Terceira división española de fútbol as tempadas 2004/2005 ata o 2007/2008 no Club Rápido de Bouzas, a temporada 2008/2009 no Alondras Club de Fútbol na que foi o máximo goleador do equipo e estiveron a piques de xogar a fase de ascenso a Segunda División B.

Ascenso que logrou a seguinte tempada 2009/2010 co Coruxo Fútbol Club na que anotou dous tantos na primeira eliminatoria da fase de ascenso. Foi a única e derradeira vez que o Coruxo pasaba a primeira eliminatoria así como a única da súa historia en lograr o ascenso.

Tras acadalo ascenso recalou na Unión Deportiva Atios da Preferente Sur na que xogou dende as tempadas 2010/2011 ata a novembro da 13/14 na que volveu de novo a Terceira da man de Juan Carlos Andrés ao Club Rápido de Bouzas en descenso directo co que anotou 8 tantos.

Na 16/17 con Patxi Salinas como adestrador lograrían xogar a fase de ascenso a Segunda División B por segunda vez na historia do club. Dous novos tantos na primeira eliminatoria e cunha importante participación nas seguintes eliminatorias volveu acadar o ascenso ós 33 anos.

Ó ano seguinte, na tempada 17/18 volveu conseguir un novo ascenso, esta vez a Preferente Grupo 2 co Xuvenil de Ponteareas.

Notas
-----

1. ↑  Ficha en transfermarkt.es

|  |  |
| --- | --- |
| Control de autoridades | 
* Wd: Q12401163
* Transfermarkt: 510343

 |
***Thérèse Raquin*** é a terceira novela do escritor francés Émile Zola e publicouse en 1867. A obra, dividida en tres partes, presenta os trazos que fixaran os alicerces do naturalismo desenvolvido anos máis tarde na literatura co ciclo de Rougon-Macquart. Así mesmo, permitirá que o público parisiense coñeza o autor galo. Será el mesmo quen se faga cargo da posta en escena, en 1873, dunha peza de teatro inspirada na súa novela e intitulada *Thérèse Raquin : drame en 4 actes*.

Foi traducido ó galego por Isabel Soto e foi publicado pola Editorial Hugin e Munin no ano 2017.

Trama
-----

Unha moza chamada Thérèse casa co seu curmán Camille, co cal vive, cas da tía, condenada a unha existencia monótona. Pouco teempo despois da voda, o rapaz leva con el para a casa a un amigo, Laurent, polo cal Teresa se sente atraída; comenzan pois unha relación, que acabará cun crime, e en consecuencia con remorsos.

Adaptacións
-----------

A obra literaria foi levada ao cinema e á televisión en varias ocasións. Dúas das adaptacións máis notables son a película francesa *Thérèse Raquin* de 1953, do director Marcel Carné, protagonizada por Simone Signoret e Raf Vallone; así como o filme estadounidense *In Secret* de 2013, coas interpretaciones de Elizabeth Olsen como Thérèse e Jessica Lange como Madame Raquin. Oscar Isaac e Tom Felton interpretan a Laurent e a Camille respectivamente.

Notas
-----

1. 1 2  *Thérèse Raquin*. Traducido por Isabel Soto (1ª ed.). Santiago de Compostela: Editorial Hugin e Munin. 2017. ISBN 978-84-945403-0-1 – vía Biblioteca da Tradución Galega.
2. ↑  Ficha da obra Arquivado 04 de xaneiro de 2018 en Wayback Machine. en Lecture-Écriture.com *(en francés)*
3. ↑  Editorial Hugin e Munin (ed.). "Catálogo da Editorial Hugin e Munin (actualizado o 1 de xaneiro de 2019)" (PDF). p. 46. Arquivado dende o orixinal (PDF) o 28 de marzo de 2019. Consultado o 26 de marzo de 2019.

Véxase tamén
------------

### Ligazóns externas

* Thérèse Raquin.fr *(en francés)*

|  |  |
| --- | --- |
| Control de autoridades | 
* Wd: Q268545
* BiTraGa: 5433
* BNE: XX3384699
* BNF: 12460232j
* EBID: ID
* Gutenberg: 7461
* MusicBrainz: ID
* OL: OL7982341W

 |
**Tomislav Miličević**, nado en Saraxevo o 3 de setembro de 1979, é un músico de Bosnia e Hercegovina. É guitarrista e teclista ocasional da banda 30 Seconds to Mars. É o irmán máis novo da modelo e actriz Ivana Miličević.

Traxectoria
-----------

Naceu nunha familia de orixe croata, pero pasou a maior parte da súa vida nos Estados Unidos, xa que os seus pais, Tonka e Damir Miličević, emigraron a Detroit, Míchigan, na procura dunha vida mellor. Ademais da súa irmá Ivana, tamén ten un irmán máis novo chamado Filip.

Tomo comezou a tocar o violín á idade de 3 anos. O seu tío, Bill Miličević, é violinista profesional e mestre na escola de música de Míchigan. Na adolescencia descubriu o rock, sendo o *Nevermind* de Nirvana o primeiro disco que mercou cos seus cartos, e máis tarde a súa irmá Ivana levouno a ver Nirvana en directo, o que sería o seu primeiro concerto de rock.

Coa axuda do seu pai fabricou unha guitarra, que anos máis adiante usaría para gravar o tema "A Modern Myth" do segundo álbum de 30 Seconds to Mars, *A Beautiful Lie*. Dende o 2000 ao 2002 tocou nunha pequena banda de Míchigan chamada Morphic, e unha vez disolto o grupo decatouse grazas a Shannon Leto, a quen coñecía dende anos antes, de que 30 Seconds to Mars buscaba guitarrista trala saída de Solon Bixler. Realizou unha audición e consguíu entrar a formar parte do grupo no ano 2003.

Véxase tamén
------------

### Ligazóns externas

* Páxina de 30 Seconds to Mars
* MySpace de 30 Seconds to Mars

| * v
* c
* e
30 Seconds to Mars |
| --- |
| 
* **Jared Leto**
* **Shannon Leto**

Tomo Miličević  ·  Matt Wachter  ·  Solon Bixler
 |
| Álbums de estudio | 
* *30 Seconds to Mars*
* *A Beautiful Lie*
* *This Is War*
* *Love, Lust, Faith and Dreams*

 |
| EPs | 
* *AOL Sessions Undercover*
* *To the Edge of the Earth*
* *MTV Unplugged*

 |
| Sinxelos | 
* "Capricorn (A Brand New Name)"
* "Edge of the Earth"
* "Attack"
* "The Kill"
* "From Yesterday"
* "A Beautiful Lie"
* "Kings and Queens"
* "This Is War"
* "Closer to the Edge"
* "Hurricane"
* "Up in the Air"
* "Do or Die"
* "City of Angels"
* "Walk on Water"

 |

|  |  |
| --- | --- |
| Control de autoridades | 
* Wd: Q16547791
* Discogs: 1651672
* Europeana: ID
* IMDb: nm2430595
* MusicBrainz: ID
* TMDb: 933317

 |
**Thomas Ashe** ou **Tómas Ágas** (en irlandés), nado en Lispole, condado de Kerry (Irlanda) o 12 de xaneiro de 1885 e finado en Dublín o 25 de setembro de 1917, foi un revolucionario irlandés.

Traxectoria
-----------

Ashe era mestre de escola, membro da Asociación Atlética Gaélica (GAA) e da Liga Gaélica, máis tarde ingresou na Irmandade Republicana Irlandesa, onde fixo amizade con John Devoy, Roger Casement e Joe Mac Garrity. Durante o Alzamento de Pascua de 1916 dirixiu o V Batallón da Brigada de Dublín dos Voluntarios Irlandeses e se enfrontou aos RIC en Ashbourne (condado de Meath), provocando oito mortos e cinco feridos ata que se rendeu por orde de Patrick Pearse. Xunto con Éamon de Valera foi condenado a morte, mais finalmente sería condenado a cadea perpetua en Lewes (Inglaterra).

No verán de 1917 foi liberado, mais foi arrestado novamente por facer discursos independentistas. Prisioneiro na prisión de Mountjoy (Dublín), fixo unha folga de fame ata a morte en demanda do estatuto de prisioneiro político.

|  |  |
| --- | --- |
| Control de autoridades | 
* Wd: Q277507
* WorldCat
* VIAF: 63567912
* FAST: 275033
* GND: 1141414414
* ISNI: 0000 0000 3914 0204
* LCCN: no90018250
* ODNB: 75338
* OL: OL4901868A
* SNAC: w6806hg2
* WikiTree: Ashe-1102

 |
Unha **trampa chinesa** é un tipo de xoguete, utilizado en forma de brincadeira tanto en nenos como en adultos. É un puzzle sinxelo que retén os dedos da vítima (xeralmente os índices) nun pequeno cilindro de tecido de bambú.

Deseño
------

A reacción inicial da vítima é tirar os dedos para fóra, pero iso só reforza a trampa. O xeito de escapar da trampa é empurrar os extremos para o medio, o que amplía os ocos e libera os dedos.

Influencia cultural
-------------------

A trampa chinesa é tamén unha metáfora común para un problema que pode ser superado a través da relaxación, ou sexa, non tentar resolvelo pola forza; por exemplo, en Terapia de Aceptación e Compromiso.. A trampa chinesa foi usada nunha serie de películas e series para televisión, incluíndo "This Little Wiggy", episodio da serie estadounidense The Simpsons.

Notas
-----

1. ↑  Eifert, Georg H. and Forsyth, John P. *Acceptance & Commitment Therapy for Anxiety Disorders: A Practitioner's Treatment Guide to Using Mindfulness, Acceptance, And Values-Based Behavior Change Strategies*. New Harbinger Publications, 2005, p. 146.
2. ↑  Trampa chinesa nos Simpsons

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Trampa chinesa Modificar a ligazón no Wikidata*** |

|  |  |
| --- | --- |
|  | A Galipedia ten un portal sobre: ***China*** |
Presbíteros en Roma.
Escudo de armas xenérico dun presbítero.
Os **presbíteros** (do grego πρεσβύτερος, *presbytero*, «Lisandro» vía latín) segundo o Antigo Testamento, eran líderes que formaban un consello pero non eran sacerdotes.

Nas primeiras partes do Novo Testamento usábase como sinónimo de ἐπίσκοπος *epískopos* (bispo), que significa en grego 'vixiante'. Máis tarde, coa morte dos apóstolos, foise distinguindo o papel de *epískopos* da de *presbýteros*.

Na Igrexa católica son os coñecidos comunmente como sacerdotes ou "curas". A súa función é celebrar a Eucaristía e administrar os demais Sacramentos, salvo a confirmación e a ordenación sacerdotal, reservados ao bispo. O presbiterado é o ministerio que desempeñan os membros da Xerarquía na Pastoral: párrocos, vigairos e capeláns.

No caso da Igrexa ortodoxa os presbíteros poden administrar seis dos sete sacramentos, sendo a excepción o sacramento da Orde sacerdotal, reservado aos bispos.

Noutras igrexas do ámbito protestante denomínase **presbítero** ou ancián a diversos oficiantes non sacerdotes.

Notas
-----

1. ↑  Definicións no *Dicionario da Real Academia Galega* e no Portal das Palabras para *presbítero*.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Presbítero*** |

### Outros artigos

* Clérigo

|  |  |
| --- | --- |
| Control de autoridades | 
* Wd: Q831474
* BNCF: 30332
* BRE: 3176179
* EBID: ID
* NKC: ph369885

 |
**Tomás Ismael Blesa Noé**, nado en Ariño (Teruel) o 21 de febreiro de 1962, é un exfutbolista español. Xogaba de defensa.

Traxectoria
-----------

Debutou na tempada 1981–82 no Real Zaragoza en Primeira División, xogando un partido, logrando tan só 2 encontros máis nas seguintes dúas campañas, motivo polo que foi relegado ao equipo filial, o Deportivo Aragón, na tempada 1985–86, que militaba en Segunda División.

No filial maño xogou 37 partidos e tendo un papel protagonista, pero descendendo o equipo a Segunda División B ao final da campaña. Na tempada 1986–87 volveu á disciplina do Real Zaragoza en Primeira División, xogando 18 partidos e anotando 2 goles.

Na tempada 1987–88 fichou por unha tempada polo Deportivo da Coruña, en Segunda División. No club galego participou en 34 partidos e anotou un gol, conseguindo salvar ao conxunto coruñés do descenso nun disputado final de liga. Foi compañeiro de zaga de Portela, Cayetano Tomás Navarrete, Modesto López Novoa ou Ramón Calvo, entre outros.

Na tempada 1989–90 foi contratado polo Levante UD, onde permaneceu dúas campañas, descendendo ao final da última a Segunda División B.

Véxase tamén
------------

### Ligazóns externas

* Datos do xogador en bdfutbol.com *(en castelán)*.

|  |  |
| --- | --- |
| Control de autoridades | 
* Wd: Q12401161
* BDFutbol: 3221

 |
Por **prensa gratuíta** ou, máis propiamente, **prensa de distribución gratuíta**, enténdese a distribución de xornais ou similares ó público sen custo para este.

O financiamento destes medios provén 100% da publicidade e a súa distribución efectúase en puntos de alta circulación de persoas coma estacións ou medios de transporte público (ferrocarrís, metros etc.) ou zonas de alto tránsito peonil.

Os xornais que responden a estas características e que se reparten en España son

* *Qué!*. Ten dúas edicións galegas, Vigo e A Coruña.
* *Metro*. Contaba cunha edición única para toda Galicia distribuída na Coruña, Santiago de Compostela e Vigo.
* *20 minutos*. Igual que o diario Qué!, elabora dúas edicións, unha para cada unha as cidades máis poboadas de Galicia que se reparten tamén noutras como Santiago de Compostela.
* *ADN*. Este xornal dentro de Galicia distribuíase, coma os anteriores, en Vigo e A Coruña. Dende o 1 de decembro de 2008, cedeu a súa cabeceira a *De luns a venres*.

A eles hai que incluír, xa exclusivamente para o ámbito galego, o xornal De luns a venres, redactado en galego e distribuído nas sete grandes cidades galegas Vigo, A Coruña, Santiago de Compostela, Ourense, Lugo, Ferrol e Pontevedra.

|  |  |
| --- | --- |
| Control de autoridades | 
* Wd: Q142043
* EBID: ID
* GND: 4714786-6
* LCCN: sh86002473
* NDL: 01069202

 |
**Tomás Jiménez Esquivias**, nado en Villaverde (Madrid) en 1921, foi un guerrilleiro antifranquista.

Traxectoria
-----------

Militante do Partido Comunista, foi integrante da organización clandestina do PCE en Madrid nos primeiros anos do franquismo. Foi enviado a Galicia a finais de 1945 como axudante de Manuel Blanco Bueno para reactivar o partido e a guerrilla. Comezaron o seu traballo de organización na zona sur, Pontevedra e Ourense, onde o PCE fora desmantelado. Foi detido. Ingresou na Prisión Provincial de Salamanca o 31 de maio de 1947 a disposición do Xulgado Especial de Espionaxe e Outras Actividades, por actividades extremistas. O 25 de xuño foi trasladado á Prisión Provincial de Valladolid. Preso na Colonia Penitenciaría del Dueso (Santoña), saíu en liberdade condicional en 1952.

Notas
-----

1. ↑  "Ficha en Taller de Historia del PCE "Marusia"". Arquivado dende o orixinal o 18 de setembro de 2021. Consultado o 18 de setembro de 2021.
2. ↑  *BOE*, 30-3-1952, p. 1426.

Véxase tamén
------------

### Ligazóns externas

* Blanco Bueno, Manuel "Diego Romero"
* Ficha en Salamanca Memoria *(en castelán)*
**Thomas Jacob Hilfiger**, coñecido como **Tommy Hilfiger**,nado o 24 de marzo de 1951 en Elmira, Nova York, é un dos deseñadores e estilistas americanos máis coñecidos e é o creador da marca de roupa e complementos *Tommy Hilfiger* e *Tommy*.

Traxectoria
-----------

Provén dunha familia católica irlandesa sendo o segundo de nove irmáns. Dende cativo tiña claro que a súa profesión ía ser deseñador de moda. Así, comezou a súa carreira en 1969 como distribuidor de roupa hippie. Posteriormente, a comezos da era disco (finais dos anos 70 e primeiros dos anos 80), traballou para a marca Jordache.

Non foi ata 1985 cando creou a súa primeira liña de roupa. Nun principio era unha marca descoñecida, e a súa primeira campaña publicitaria dicía: "Os catro mellores deseñadores de roupa de home son Ralph Lauren, Perry Ellis, Calvin Klein e Tommy Hilfiger".
Dende entón Tommy Hilfiger afiánzase cada vez máis coma unha das máis grandes marcas de roupa, altamente solicitada sobre todo en Estados Unidos.

Unha das súas estratexias é a súa publicidade, chea de mozos e mozas xenuinamente americanos, de grandes mandíbulas e aspecto san. As súas últimas fichaxes están no contorno da Casa Branca xa que son os sobriños de George W. Bush, Lauren Bush e George P. Bush. 

Lauren Bush
Os seus recoñecidos deseños están hoxe en día presentes en Europa, Estados Unidos, América Latina, entre outros.

Liña de roupa
-------------

Beyoncé, elixida para a campaña True Star, perfume de Tommy Hilfiger-
* **Tommy Hilfiger**, a liña de roupa da marca, vendida nos grandes centros comerciais e nas tendas específicas da marca.
* **Hilfiger Denim**, unha liña de roupa próxima á moda vaqueira e xuvenil, nun estilo rock and roll e bohemio.
* **True Star**, unha fragrancia creada por Hilfiger e da cal Beyoncé é a escollida para a súa campaña publicitaria.
* **Red Label**, unha liña de produtos denim, jeans, suadoiros e camisetas.
* **H by Tommy Hilfiger**, unha liña de alta gama (as camisas costan como mínimo 60 euros) vendida nas boutiques da marca.
* **Tommy Hilfiger Sport**, liña de produtos deportivos dende o ano 1990.
* **Tommy Hilfiger Sailing**, creada na primavera do 2007.

|  |  |
| --- | --- |
| Control de autoridades | 
* Wd: Q136687
* WorldCat
* VIAF: 76233897
* Europeana: ID
* FAST: 427281
* FMD: tommy-hilfiger
* GND: 1185708650
* IMDb: nm0383966
* ISNI: 0000 0000 5016 3650
* LCCN: nr98044905
* Munzinger: 00000025046
* NKC: xx0064781
* NNDB: 000025144
* NTA: 180867377
* SELIBR: 130984
* SUDOC: 132311178
* TMDb: 77068

 |
Logo de Universal Pictures
Entrada a Universal Studios en Hollywood.
**Universal Studios Inc.** (tamén coñecido como **Universal Pictures**), é un estudio de cine estadounidense propiedade de Comcast a través da subsidiaria NBCUniversal, e é un dos grandes estudios de Hollywood. A sede atópase en 100 Universal City Plaza Drive de Universal City, California. As oficinas corporativas e de distribución están na cidade de Nova York. Universal Studios é membro de Motion Picture Association of America (MPAA).
Universal foi fundada en 1912 por Carl Laemmle, Mark Dintenfass, Charles O. Baumann, Adam Kessel, Pat Powers, William Swanson, David Horsley e Jules Brulatour. É o terceiro estudio de cine máis antigo do mundo, por detrás dos franceses Gaumont Film Company e Pathé. Tres dos filmes de Universal Studios, *Tiburón* (1975), *E.T. the Extra-Terrestrial* (1982) e *Parque Xurásico* (1993) (todos eles dirixidos por Steven Spielberg) conseguiron récords de recadación, converténdose cada un deles no filme con maior recadación do seu tempo.

Notas
-----

1. ↑  Lieberman, David. "Comcast Completes Acquisition Of GE’s 49% Stake In NBCUniversal." *Deadline.com* (19 de marzo de 2013)

|  |  |
| --- | --- |
| Control de autoridades | 
* Wd: Q168383
* WorldCat
* VIAF: 128325484
* Box Office Mojo: universal
* EBID: ID
* GND: 10026963-1
* IMDb: co0226568
* ISNI: 0000 0001 1503 5626
* LCCN: no2002053950
* NKC: ko2004233536

 |
***The Irishman*** (tamén titulado nas pantallas ***I Heard You Paint Houses***) é un filme estadounidense de 2019 dirixido e producido por Martin Scorsese e escrito por Steven Zaillian, que está baseado no libro de 2004 *I Heard You Paint Houses* de Charles Brandt. Está protagonizado por Robert De Niro, Al Pacino e Joe Pesci, xunto con Ray Romano, Bobby Cannavale, Anna Paquin, Stephen Graham, Stephanie Kurtzuba, Jesse Plemons e Harvey Keitel nos papeis secundarios. Conta a historia de Frank Sheeran (De Niro), un condutor de camións que se converte nun matón baixo as ordes de Russell Bufalino (Pesci) e a súa familia criminal, así como para o poderoso Jimmy Hoffa (Pacino).

En setembro de 2014, despois de anos no limbo da fase de desenvolvemento, *The Irishman* foi anunciado como o próximo filme de Scorsese despois de *Silence* (2016). De Niro, que tamén serviu como produtor, e Pacino foron confirmados ese mes, así como Pesci, que saíu do seu retiro non oficial logo de ser preguntado numerosas veces para tomar o papel. A fotografía principal comezou en setembro de 2017 na cidade de Nova York, en Mineola e Williston Park de Long Island, e estendeuse até marzo de 2018. Cun orzamento de produción de 159 millóns de dólares e unha duración de 209 minutos, é o filme máis longo de Scorsese e está entre os seus máis custosos da súa carreira.

*The Irishman* estreouse na 57ª edición do Festival Internacional de Cinema de Nova York, e tivo unha estrea limitada nos cinemas dos Estados Unidos o 1 de novembro de 2019, seguida por unha estrea en streaming dixital en Netflix o 27 de novembro de 2019. Foi aclamado pola crítica, que louvou a dirección de Scorsese e as interpretacións de De Niro, Pacino e Pesci. O filme recibiu numerosos galardóns.

Notas
-----

1. ↑  "THE IRISHMAN". *British Board of Film Classification*. Arquivado dende o orixinal o 14 de outubro de 2019. Consultado o 14 de outubro de 2019.
2. ↑  "The Irishman (2019)". *Box Office Mojo*. Consultado o 8 de decembro de 2019.

Véxase tamén
------------

### Ligazóns externas

* 

* *The Irishman* na IMDb *(en inglés)*.
* Ficha en RottenTomatoes *(en inglés)*
* Ficha en Metacritic *(en inglés)*

|  |  |
| --- | --- |
| Control de autoridades | 
* Wd: Q29057443
* Allmovie: v471761
* AlloCiné: 139628
* CineRessources: 142961
* FilmAffinity: 325196
* IMDb: tt1302006
* LUMIERE: 83735
* Metacritic: the-irishman
* OFDb: 329194
* OMDB: 27582
* Rotten Tomatoes: the\_irishman
* Synchronkartei: 45677
* TheNumbers: Irishman-The
* TMDb: 398978

 |